CELEX: 32012D0753
Language: da
Date: 2012-12-04 00:00:00
Title: 2012/753/EU: Kommissionens gennemførelsesafgørelse af 4. december 2012 om ændring af bilag I til beslutning 2009/177/EF for så vidt angår Finlands og Det Forenede Kongeriges overvågningsprogrammer og Finlands og Det Forenede Kongeriges status som fri for visse sygdomme hos vanddyr (meddelt under nummer C(2012) 8758)  EØS-relevant tekst

6.12.2012   
            
            
               DA
            
            
               Den Europæiske Unions Tidende
            
            
               L 334/48
            
         KOMMISSIONENS GENNEMFØRELSESAFGØRELSE
   af 4. december 2012
   om ændring af bilag I til beslutning 2009/177/EF for så vidt angår Finlands og Det Forenede Kongeriges overvågningsprogrammer og Finlands og Det Forenede Kongeriges status som fri for visse sygdomme hos vanddyr
   (meddelt under nummer C(2012) 8758)
   (EØS-relevant tekst)
   (2012/753/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 44, stk. 1, første afsnit, og artikel 49, stk. 1, og
   ud fra følgende betragtninger:
   
               (1)
            
            
               Ved Kommissionens beslutning 2009/177/EF af 31. oktober 2008 om gennemførelse af Rådets direktiv 2006/88/EF for så vidt angår overvågnings- og udryddelsesprogrammer og status som sygdomsfri for medlemsstater, zoner og segmenter (2) er der opstillet en liste over medlemsstater, zoner og segmenter, der er omfattet af godkendte overvågningsprogrammer for så vidt angår en eller flere af de ikke-eksotiske sygdomme, der er opført i del II i bilag IV til direktiv 2006/88/EF (i det følgende benævnt »ikke-eksotiske sygdomme«). Beslutning 2009/177/EF indeholder ligeledes en liste over medlemsstater, zoner og segmenter, der er erklæret sygdomsfrie for så vidt angår en eller flere af de pågældende sygdomme.
            
         
               (2)
            
            
               I del B i bilag I til beslutning 2009/177/EF er der opstillet en liste over medlemsstater, zoner og segmenter, der er omfattet af godkendte udryddelsesprogrammer, og i del C i samme bilag er der opstillet en liste over medlemsstater, zoner og segmenter, der er erklæret sygdomsfrie for så vidt angår en eller flere af de ikke-eksotiske sygdomme.
            
         
               (3)
            
            
               Finland har forelagt Kommissionen dokumentation vedrørende kommunerne Nystad, Pyhäranta og Rauma som værende frie for egtvedsyge (VHS).
            
         
               (4)
            
            
               Det Forenede Kongerige har forelagt Kommissionen dokumentation vedrørende den sydvestlige del af Shetlandsøerne som værende fri for infektiøs lakseanæmi (ISA).
            
         
               (5)
            
            
               Del B og C i bilag I til beslutning 2009/177/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Del B og C i bilag I til beslutning 2009/177/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 4. december 2012.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 328 af 24.11.2006, s. 14.
   
      (2)  EUT L 63 af 7.3.2009, s. 15.
   
      BILAG
      I bilag I til beslutning 2009/177/EF foretages følgende ændringer:
      
                  1)
               
               
                  Del B affattes således:
                  »DEL B
                  
                  
                     Medlemsstater, zoner og segmenter, der er omfattet af godkendte udryddelsesprogrammer
                  
                  
                              Sygdom
                           
                           
                              Medlemsstat
                           
                           
                              ISO-kode
                           
                           
                              Områdets geografiske afgrænsning under et udryddelsesprogram (medlemsstat, zoner eller segmenter)
                           
                        
                              Egtvedsyge (VHS)
                           
                           
                              Danmark
                           
                           
                              DK
                           
                           
                              Følgende afvandingsområder: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å og Holmsland Klit
                           
                        
                              Finland
                           
                           
                              FI
                           
                           
                              Åland
                           
                        
                              Infektiøs hæmatopoietisk nekrose (IHN)
                           
                           
                               
                           
                           
                               
                           
                           
                               
                           
                        
                              Koi-herpesvirus-sygdom (KHV)
                           
                           
                              Tyskland
                           
                           
                              DE
                           
                           
                              Delstaten Sachsen«
                           
                        
                              Infektion med Marteilia refringens
                              
                           
                           
                               
                           
                           
                               
                           
                           
                               
                           
                        
                              Infektion med Bonamia ostreae
                              
                           
                           
                               
                           
                           
                               
                           
                           
                               
                           
                        
                              Fiskedræber
                           
                           
                               
                           
                           
                               
                           
                           
                               
                           
                        
            
                  2)
               
               
                  Del C ændres således:
                  
                              a)
                           
                           
                              Rækken for Finland vedrørende egtvedsyge (VHS) affattes således:
                              
                                          »Finland
                                       
                                       
                                          FI
                                       
                                       
                                          Alle indlands- og kystområder i Finland undtagen Åland«
                                       
                                    
                        
                              b)
                           
                           
                              I rækken for Det Forenede Kongerige vedrørende infektiøs lakseanæmi (ISA) udgår », dog ikke den sydvestlige del af Shetlandsøerne«.